Jengi murhasi 28 ihmistä Belgiassa 80-luvulla ja katosi – Entisen poliisin kuolinvuoteella tekemä tunnustus saattaa nyt ratkaista mysteerin

Naamioituneet ryöstäjät iskivät usein supermarketteihin, saivat varsin mitättömiä saaliita, ja ampuivat sumeilematta niin henkilökuntaa kuin asiakkaitakin.

Belgiaa yli 30 vuotta piinannut mysteeri saattaa viimein ratketa. Entisen poliisin kerrotaan tunnustaneen veljelleen kuolinvuoteellaan kaksi vuotta sitten, uutistoimisto Reuters kertoo.

”Brabantin tappajina” -tunnettu jengi tappoi kaikkiaan 28 ihmistä ryöstöaallossa 1980-luvun alussa. Vuonna 1985, noin kolme vuotta ensimmäisen ryöstön jälkeen, jengi iski kaameissa kasvomaaleissa ja valeasuissa kauppaan tappaen kahdeksan ihmistä. Sen jälkeen he hävisivät kuin savuna ilmaan.